
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Αθηναίων (Ν. Αττικής) ... 1 

ΑΠΟΦΑΣΕΙΣ 

Αναστολή των οικοδομικών εργασιών και χορήγησης 
οικοδομικών αδειών στον οικισμό Ημεροβίγλι της 
νήσου Θήρας . 2 

Καθορισμός ειδικών όρων και περιορισμών δόμησης 
στο οικόπεδο επί της οδού Ηρώδου Αττικού αρ. 8 
του ρυμοτομικού σχεδίου Δήμου Κηφισιάς, όπου 
βρίσκεται κτίριο το οποίο έχει χαρακτηρισθεΐ διατη¬ 
ρητέο . 3 


ΠΟΛΕΟΔΟΜΙΑ 

Λ 

.ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης ρυμοτομουμέ- 
νου ακινήτου που βρίσκεται εντός του ρυμοτομικού 
σχεδίου του Δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558^1985 «Κυβέρνηση και Κυβερνητικά Όργανα» (Α' 
137). 


5. Την Υ. 1958/12.12.1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη (Β' 
744). 

6. Την 863/3.1.92 πράξη συναίνεσης μεταφοράς συ¬ 
ντελεστή δόμησης παραίτησης από δικαιώματα αποζημι- 
ώσεως και εκχώρησης αυτών στον Δήμο Αθηναίων ενώ¬ 
πιον της συμβολαιογράφου Αθηνών Αγγελικής Βασιλείου - 
Κωτσομύτη του Διονυσίου Κακούρη, αποκλειστικού κυ¬ 
ρίου του παρακάτω περιγραφομένου ακινήτου. 

7. Τις 433/91,603/92 και 627/92 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλ¬ 
λοντος. 

8. Την 100819/92 απόφαση του Υφυπουργού Περιβάλ¬ 
λοντος Χωροταξίας και Δημοσίων Έργων για προέγκριση 
της σχετικής τεχνικής μελέτης, με πρόταση του Υφυ¬ 
πουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου ακινήτου με την Γ 2125/141/19.1.84 
απόφαση του Υπουργού Χωροταξίας Οικισμού και Περι¬ 
βάλλοντος (Δ' 144) ακινήτου (βαρυνομένου) που βρίσκε¬ 
ται εντός του ρυμοτομικού σχεδίου του Δήμου Αθηναίων 
(Ν. Αττικής) επί της οδού Βεργοβίτσης του οποίου την 
αποκλειστική κυριότητα έχει ο παραπάνω συναινών στη 
μεταφορά συντελεστή δόμησης, Διονύσιος Κακούρης, 
όπως το βαρυνόμενο ακίνητο φαίνεται με στοιχεία 27-38- 
88-100-27 στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 60825/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ακινήτου: 127,30 τ.μ. 

β.Ποσοστό κάλυψης: 70% 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 3,6. 

δ. Δομήσιμη επιφάνεια που αντιστοιχεί σ’ αυτό είναι: 
(127,30 τ.μ.χ3,6=458,28 τ.μ. 

ε. Μεταφερόμενη δομήσιμη επιφάνεια: 458,28 τ.μ. ήτοι 

(89,11 τ.μ. από ισόγειο και 369,17 τ.μ. από ορόφους). 

Άρθρο 2 

ΕγκρΙνεται η χορήγηση τίτλου δικαιώματος μεταφοράς 
συντελεστή δόμησης στο όνομα του Διονύση Κακούρη για 
εμβαδόν 458,28 τ.μ. ήτοι (89,11 τ.μ. από ισόγειο και 
369,17 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΚΑΤΣΙ ΓΙΑΝΝΗΣ 

ΑΠΟΦΑΣΕΙΣ 

Αριθ. 63557/3162 (2) 

Αναστολή των οικοδομικών εργασιών και χορήγησης οικο¬ 
δομικών αδειών στον οικισμό Ημεροβίγλι της νήσου 

Θήρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη 

1. Τις διατάξεις του άρθρου 8 του Ν.Δ/τος της 
17.7.1923 «περί σχεδίων πόλεων κ.λπ.» (Α' 228). 

2. Τις διατάξεις του εδαφίου ιδ της παρ. 1 του άρθρου 
23 του Ν. 1558/1985 «Κυβέρνηση και Κυβερνητικά Όρ¬ 
γανα» (Α' 137). 

3. Την Υ. 1958/12.12.1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη (Β' 
744). 

4. Τις διατάξεις της παρ. Β του άρθρου 1 του Π.Δ/τος 
28/5.2.1993 «Καθορισμός αρδμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

6. Το 77/30.4.1993 υπηρεσιακό σημείωμα της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών, αποφασίζουμε: 

1. α) Αναστέλλεται για ένα (1) χρόνο η χορήγηση οικο¬ 
δομικών αδειών στην περιοχή της Καλντέρας του Οικι¬ 
σμού Ημεροβιγλίου της νήσου Θήρας (Ν. Κυκλάδων) για 
την ανέγερση νέων κτιρίων με εφαρμοζόμενο συντελεστή 
δόμησης μεγαλύτερο του 0,5 και ποσοστό κάλυψης μεγα¬ 
λύτερο του 50% συμπεριλαμβανομένου και του ξεμπαζώ- 
ματος υποσκαφών σε βάθος μεγαλύτερου του υπάρχο- 
ντος όπως η περιοχή ορίζεται από την κόκκινη γραμμή και 
τη θάλασσα στο σχετικό πρωτότυπο διάγραμμα σε κλί¬ 


μακα 1:1000 που συνοδεύει την 55645/2207/26.5.1991 
απόφαση του Υπουργού Περιβάλλοντος Χωροταξίας και 
Δημοσίων Έργων «Αναστολή των οικοδομικών εργασιών 
και χορήγησης οικοδομικών αδειών στον Οικισμό Ημερο- 
βίγλι της νήσου Θήρας (Δ' 241 /8.5.1991), όπως αυτή τρο¬ 
ποποιήθηκε με την υπ’ αριθ. 95258/6285 απόφαση 
Υπουργού (ΦΕΚ 818/Δ/11.11.1991). 

β) Στην παραπάνω περιοχή αναστέλλονται επίσης οι οι¬ 
κοδομικές εργασίες και η χορήγηση οικοδομικών αδειών 
για την κατασκευή δευτέρου ορόφου και γενικά για κτίρια 
που υπερβαίνουν το ισόγειο, για το οποίο τίθεται περιορι¬ 
σμός ύψους τεσσάρων (4) μέτρων, συμπεριλαμβανομένου 
και του θόλου. 

2. Των παραπάνω αναστολών εξαιρούνται: 
α) Η έκδοση οικοδομικών αδειών και οι οικοδομικές ερ¬ 
γασίες που αφορούν ανακατασκευές, ανακαινήσεις ή επι¬ 
σκευές υφισταμένων κτιρίων (χωρίς αύξηση όγκου και 
ύψους) και ανακατασκευές και επισκευές παραδοσιακών 
κτιρίων, όπως αναφέρεται στην παράγραφο 26 του άρ¬ 
θρου 2 του από 17.6.1988 Π.Δ/τος «Χαρακτηρισμός Οικι¬ 
σμών του Νομού Κυκλάδων ως παραδοσιακών και καθορι¬ 
σμός ειδικών όρων και περιορισμών δόμησης αυτών (Δ' 
504). 

β) Η έκδοση οικοδομικών αδειών, που αφορούν επενδύ¬ 
σεις σύμφωνα με τον Ν. 1262/1982, όπως μεταγενέ¬ 
στερα τροποποιήθηκε και συμπληρώθηκε, για τις οποίες 
έχει υποβληθεί με τα απαραίτητα για την έκδοσή τους 
στοιχεία μέχρι τις 8 Μαΐου 1991 πλήρης φάκελος. 

γ) Οικοδομικές εργασίες κτιρίων για τα οποία έχει κατα- 
σκευασθεί μέχρι τις 8 Μαΐου 1991 ο φέρων οργανισμός 
του ισογείου και έχει γίνει έναρξη εργασιών φέροντος ορ¬ 
γανισμού του ορόφου μετά έγγραφη διαβεβαίωση της αρ¬ 
μόδιας πολεοδομικής υπηρεσίας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 62240/2962 (3) 

Καθορισμός ειδικών όρων και περιορισμών δόμησης στο 
οικόπεδο επί της οδού Ηρώδου Αττικού αρ. 8 του ρυμο¬ 
τομικού σχεδίου Δήμου Κηφισιάς, όπου βρίσκεται κτί¬ 
ριο το οποίο έχει χαρακτηρισθεΐ διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού ΠΕΧΩΔΕ 
στο Γενικό Γραμματέα, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Υπουργείου Περιβάλλοντος Χωροταξίας και Δημοσίων 
Έργων» (Β' 435). 

4. Τις διατάξεις της παρ. Β1 του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και ειδικότερα σε βάρος 
του οικείου Ο.Τ.Α. 


6. Την από 8.2.93 αιτιολογική έκθεση της Δ/νσης Πολε- 
οδομικού Σχεδιασμού, Τμήμα Παραδοσιακών Οικισμών. 

7. Την από 19.2.93 (7198/15.10.93) σύμφωνη γνώμη 
των ενδιαφερομένων, αποφασίζουμε: 

1. Καθορίζονται ειδικοί όροι και περιορισμοί δόμησης 
στο οικόπεδο επί της οδού Ηρώδου Αττικού αρ. 8 του ρυ¬ 
μοτομικού σχεδίου Κηφισιάς (Ν. Αττικής), στο οποίο βρί¬ 
σκεται κτίριο το οποίο έχει χαρακτηρισθεί διατηρητέο με 
την 52364/1636/91 απόφαση του Γεν. Δ/ντού Πολεοδο¬ 
μίας του Υπουργείου Περιβάλλοντος Χωροταξίας και Δη¬ 
μοσίων Έργων (Δ' 183) και φαίνεται με στοιχεία Α, Β, Γ, Δ, 
Ε, Ζ, Η, θ, I, Α στο σχετικό τοπογραφικό διάγραμμα σε κλί¬ 
μακα 1:200, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 62240/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση, ως εξής: 

α. Επιτρέπεται η κατασκευή τριών (3) ανεξαρτήτων 
τριορόφων (με υπόγειο) κατοικιών και η κατασκευή υπό¬ 
γειου χώρου στάθμευσης αυτοκινήτων, όπως η ρύθμιση 
αυτή έχει εγκριθεί με το 98/8.10.92 πρακτικό της αρμό¬ 
διας ΕΠΑΕ Πολεοδομίας Αν. Αττικής και φαίνεται στο πα¬ 
ραπάνω διάταγμα, χωρίς παράβαση των ισχυουσών πολεο- 
δομικών διατάξεων. 

β. Για τους λοιπούς όρους και περιορισμούς δόμησης 
εφαρμόζονται οι διατάξεις της 52364/1636/91 απόφα¬ 
σης του Γ εν. Δ/ντού Πολεοδομίας του Υπουργείου ΠΕ¬ 
ΧΩΔΕ (Δ' 183). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1993 

Με εντολή Υπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

